Vidhu Vincent

**Vidhu Vincent** (Kollam, Kerala, 1975eko irailaren 23a) indiar zinema zuzendari, idazle, kazetari eta antzerki ekintzailea da. *Manhole* filmarekin egin zuen zinemarako debuta, eta Zuzendari Onenaren Kerala State Film Award Saria irabazi zuen film horrekin. Keralako 21. Nazioarteko Zinemaldian, filmak bi sari irabazi zituen, Zuzendari Hasiberri Onenaren Saria barne. Jaialdi horren historian hori lortu zuen lehen emakumea izan zen. Gujarateko herri batean tradizioen aurka matxinatzeagatik esklabo egin zituzten lau emakumeren bizitza kontatzen zuen.

## Bizitza 
Vincent Kollamen jaio zen eta Asianeten hasi zuen bere ibilbidea, telebistako kazetari gisa. Bertan, dokumentalek eta filmek erakarri zuten, eta Thiruvananthapuram-eko The Centre for Development of Imaging Technology(C-Dit) zentroarekin bat egin zuen. Keralako hondar erauzketari, Kasaragodeko endosulfanaren biktimei eta emakumeen aurkako erasoei buruzko lanek eztabaida garrantzitsuak sortu zituzten Keralako Asanblada legegilean eta Indiako estatu horretako publiko orokorraren artean. Asianet News-eko erreportaria zen 2003an Muthangako gertakariak jazo zirenean, adivasien lurralde eskubideen aldeko borroka, orduan Vincentek bere lana utzi eta mugimenduarekin bat egin zuen. Geroago, poliziak atxilotu egin zuen protestetan parte hartzeagatik. 

Muthangako gertakarien ondoren atsedenaldi bat hartu zuen filosofian Master of Social Work eta Master of Arts tituluak lortzeko. Eguneroko kazetaritzara itzuli baino lehen *Society and Insurgency in Manipur, India* (Gizartea eta Matxinada Manipurren, Indian) saiakera luzea argitaratu zuen 2014an.

2010ean, Vincent Penkoottu-ko emakumeen eskubideen alde lan egiten zuen sindikatuko lehen presidentea aukeratu zuten. 2017an, Women in Cinema Collective-ren eraketan parte hartu zuen, Malayalam zinema industriako emakume artista eta langileen aurkako indarkeriari erantzuteko..

Vidhu Vincentek telebistarako  *Nadakaanthyam* filma estreinatu zuen 2015ean. Antzerkiko aktore baten bizitza eta egunerokotasunean amaiera topatzeko zuen borroka zituen oinarri istorioak. Film laburrak lau sari garrantzitsu irabazi zituen Kerala State Television Awards sarietan, tartean zuzendari onenarena, gidoi onenarena eta film labur onenarena.

Alemaniara egindako bidaian oinarritutako bidaia-egunkaria ere argitaratu zuen Vincentek, nazismoari buruzko serie grafiko batean, malayalam astekari batean. Chintha Publishers-ek liburu formatuan argitaratutako serie kritikoak *Daivam Olivil Poya Naalukal* zuen izenburu.

2014an, *Vrithiyude Jathi* (2014) (Kasta eta garbiketa ) dokumentala estreinatu zuen, Kollam-go auzo batean bizi ziren Keralako estoldak garbitzera jaisten zirenen bizitzari buruzkoa. Geroago, film luze batera egokitu zuen Vincentek bere dokumental saritua, *Manhole*rekin debuta eginez zuzendari gisa. Filma Keralako XXI. Nazioarteko Zinemaldiko Nazioarteko Lehia sailean sartu zen; Festibalaren historian film bat proiektatu zuen lehen emakumea izan zen. Zinemaldian, filmak bi sari jaso zituen – Malayalam-eko Film Onenaren FIPRESCI Saria eta "Silver Crow Pheasant Saria" (Zuzendari Hasiberri Onena). Filmak John Abraham saria jaso zuen (aipamen berezia), Indiako Zine Elkarteen Federazioko Kerala kapituluak sortua. 2017an, Indiako zinemagileak Zuzendari Onenaren Saria jaso zuen 47. Kerala State Film Awards sarietan, eta kategoria horretan Estatuko Sari bat irabazi zuen lehen emakumea izan zen.

2019an *Stand Up* estreinatu zuen, aukera baten bila zebilen komediante baten istorioa eta 2020an *Singers of Liberation* film laburra eta *Rebirth of a River* dokumentala.

## Filmografia 
## Erreferentziak 
## Ikus, gainera